98 Jurnalul Oficial al Uniunii Europene 01/vol. 6 32006D0033 25.1.2006 JURNALUL OFICIAL AL UNIUNII EUROPENE L 21/20 DECIZIA COMISIEI din 20 ianuarie 2006 de constituire a grupului consultativ la nivel înalt privind integrarea socială a minorităților etnice și participarea lor deplină pe piața forței de muncă (2006/33/CE) COMISIA COMUNITAÎILOR EUROPENE, având în vedere Tratatul de instituire a Comunității Europene, întrucât: (1) Articolul 13 din Tratatul de instituire a Comunității Euro- pene conferă Comunității competența de a acţiona în mod corespunzător privind combaterea discriminării bazate pe sex, rasă sau origine etnică, religie sau convingeri, invalidi- tate, vârstă sau orientare sexuală. (2)  Comisia, în conformitate cu comunicarea sa denumită „Nediscriminare și egalitate de șanse pentru toţi” (!) adop- tată la 1 iunie 2005, care evidențiază necesitatea Uniunii Europene de a dezvolta o abordare coerentă și eficace care să permită integrarea socială a minorităților etnice și participarea lor deplină pe piața forței de muncă, dorește să recurgă la competența unor specialiști reuniți într-un grup consultativ. (3) Grupular trebui să contribuie la dezvoltarea unei abordări coerente și eficiente care să permită integrarea socială a minorităților etnice dezavantajate și participarea lor deplină pe piața forței de muncă. (4)  Grupul ar trebui să includă experți care provin din societatea civilă, din domeniul cercetării, al întreprinderi- lor, din cadrul autorităților naționale și locale, precum și al minorităților etnice și al altor părți interesate. Ar trebui să fie echilibrat, în special în ceea ce privește originea geogra- fică, sexul, originea etnică și domeniul de activitate și com- petență, DECIDE: Articolul 1 Comisia constituie prin prezenta grupul consultativ la nivel înalt privind integrarea socială a minorităților etnice și participarea lor deplină pe piața forței de muncă, denumit în continuare „grupul”. (1) COM(2005) 224 final. Articolul 2 Misiune Grupul are ca atribuții: — să analizeze modul în care se poate realiza o mai bună inte- grare socială a minorităților etnice și participarea lor deplină pe piaţa forței de muncă în cadrul Uniunii Europene; — să prezinte, înainte de sfârșitul anului 2007, „Anul european al egalității de șanse pentru toţi”, un raport care să conțină recomandări privind politicile ce urmează a fi puse în aplicare în acest sens. Grupul se bazează pe bunele practici din domeniul respectiv și se concentrează, în special, asupra următoarelor probleme: — situaţia socio-economică a minorităților etnice din Uniunea Europeană de astăzi; — situațiile și nevoile diferite ale grupurilor minoritare, inclusiv ale migranților recenți, minorităților etnice consacrate, minorităților naţionale, rromilor și apatrizilor; — impactul discriminării multiple și influența factorilor cum ar fi vârsta, sexul, invaliditatea și religia, precum și impactul izolării geografice și nivelul de educație; — contribuția politicilor și programelor Uniunii Europene la integrarea socială a minorităților etnice și participarea lor deplină pe piața forței de muncă; — impactul evoluțiilor viitoare, inclusiv noile valuri posibile de aderare la Uniunea Europeană (România, Bulgaria, Turcia, Balcanii Occidentali). Președintele grupului poate preciza Comisiei cazurile în care este recomandabil să consulte grupul asupra unei chestiuni specifice. Articolul 3 Componența. Numirea în funcție (1) Membrii grupului sunt numiți de Comisie dintre specialiștii care au competențe în domeniile menționate la articolul 2.